
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица, чрез продажба на 14/703 кв.м идеални части от УПИ VІ-529 в кв.35, целият с площ 703 кв.м, по плана на кв. Ветрен, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с №94-01-25388/08.08.2023г. от Д. К. Г., с искане за прекратяване на съсобственост в урегулиран поземлен имот (УПИ) VІ-529 в кв. 35, целият с площ 703 кв.м по плана на кв. Ветрен, гр. Бургас, чрез изкупуване на общинските идеални части от имота. 

Община Бургас е собственик на 14/703 кв.м ид. ч. от УПИ VІ-529 в кв. 35, целият с площ 703 кв.м по плана на кв. Ветрен, гр. Бургас, отреден „за жилищно строителство“, при граници: североизток - улица; югоизток - УПИ VІІ-528; югозапад - УПИ V-530; северозапад - улица, отразен в КК на гр. Бургас, като ПИ с идентификатор 07079.702.529 и площ 702 кв.м, за които има съставен Акт №10449/30.05.2024г. за частна общинска собственост.

Д. К. Г., Д. К. К. и Т. С. К., всички като наследници на К. Д. К., съгласно удостоверение за наследници изх. № 94-01-37609/23.10.2017г., издадено от Община Бургас, притежават 460 кв.м ид.ч. от цитирания имот, за които e представен н.а. №165, том ІІ, рег. №5289, дело 308 от 21.07.2008г. за 460/660 кв.м ид.ч. от УПИ VІ-529 в кв. 35 по плана на кв. Ветрен, целият с площ 703 кв.м, ведно с построената в него паянтова сграда с площ 10 кв.м.

Друг собственик на ид. части в имота е Ф. С. Н., притежаваща 200/660 кв.м ид.ч., съгл. н.а. №93, том І-, рег.№2674, д. №129 от 24.03.1999г. и н.а. №503, том ІІІ, рег.№7230, д. №413 от 10.09.2001г.

За посочения имот е издадена скица № 15-407069-19.04.2024г. от СГКК-гр. Бургас, след проведена процедура по изменение на КК със Заповед № 18-31-02.01.2024г. на Началник на СГКК-Бургас, и привеждане на ПИ в съответствие с действащия ПУП-ПРЗ.

Видно от издадено удостоверение с рег. № 94-01-4601/1/15.04.2021г. на Община Бургас, останалите 29/703 кв.м ид. части от УПИ до пълната площ на имота се дължат на грешка в площта изписана в документите за собственост, допусната поради различните начини на изчислението ù във времето и точността на плановете.
Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 14/703 кв.м ид. ч. от УПИ VІ-529 в кв. 35 по плана на кв. Ветрен, гр. Бургас, на оценител, вписан в регистъра на независимите оценители, определена в размер на 1870 лв. (хиляда осемстотин и седемдесет лева), без ДДС.
Данъчната оценка на имота, предмет на продажба е 327,60 лв. (триста двадесет и седем лева и шестдесет стотинки).

Имотът не е включен в Програмата за управление и разпореждане с общинската собственост на Община Бургас за 2024г., приета с Решение по т. 2 от проведеното на 14.02.2024г. заседание на Общински съвет – Бургас (Протокол №7) по реда на чл. 8, ал. 9 от ЗОС, поради което Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ следва да се допълни с цитирания по-горе недвижим имот.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 11.07.2024г. на Комисия, назначена с моя Заповед № 2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

І. Да се допълни Програмата за управление и разпореждане с общинската собственост на Община Бургас за 2024г., приета с Решение по т.2 от дневния ред на проведеното на 14.02.2024г. заседание на Общински съвет – Бургас (Протокол №7), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, актуван с Акт №10434/17.04.2024г. за частна общинска собственост, представляващ 14/703 кв.м ид. ч. от УПИ VІ-529 в кв. 35, целият с площ 703 кв.м по плана на кв. Ветрен, гр. Бургас, отреден „за жилищно строителство“, отреден „за жилищно строителство“, отразен като ПИ с идентификатор 07079.702.529 и площ 702 кв.м в КККР на гр. Бургас.
ІІ. Да се прекрати съсобствеността между ОБЩИНА БУРГАС и Д. К. Г. с постоянен адрес: гр. Бургас, чрез продажба на недвижим имот, актуван с Акт №10449/30.05.2024г. за частна общинска собственост, представляващ 14/703 (четиринадесет от седемстотин и три) кв.м ид. части от урегулиран поземлен имот (УПИ) VІ-529 (шест римско за имот планоснимачен номер петстотин двадесет и девет), целият с площ 703 (седемстотин и три) кв.м в кв. 35 (тридесет и пет) по плана на кв. Ветрен, гр. Бургас, отреден "за жилищно строителство", при граници: североизток - улица; югоизток - УПИ VІІ-528; югозапад - УПИ V-530; северозапад - улица, отразен като поземлен имот (ПИ) с идентификатор 07079.702.529 (нула седем нула седем девет точка седем нула пет точка пет две девет), целият с площ 702 (седемстотин и два) кв.м в Кадастралната карта и кадастралните регистри (КККР) на гр. Бургас, при съседи: 07079.702.968, 07079.702.530, 07079.702.528, 07079.702.944, за сумата от 1870 лв. (хиляда осемстотин и седемдесет лева), без ДДС.
Приложение: Заявление с вх.№94-01-25388/08.08.2023г. в Община Бургас; Акт №10449/30.05.2024г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; н.а. №165, том ІІ, рег. №5289, дело 308 от 21.07.2008г. на нотариус при БРС; удостоверение за наследници, издадено от Община Бургас; Протокол от 11.07.2024г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ПЕНКА БУЙНОВА, Гл. експерт в дирекция УОС

Изготвил: 
инж. Райна Димова, Ст. експерт в дирекция УОС









